Číslo spisu: NBS1-000-064-539

Číslo záznamu: 100-000-323-793

Dátum: 28.12.2021

**VYSVETLENIE**

informácií uvedených vo výzve na predloženie ponuky v zákazke s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“) obdržal dňa 27.12.2021 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií uvedených vo výzve na predloženie ponuky s prílohami v zákazke s nízkou hodnotou na poskytnutie služieb s názvom **„**Koordinátor pre presun prevádzky služieb IT pre zabezpečenie prioritných a podporných činností z hlavnej lokality na záložnú a späť v rámci overovania havarijných plánov**“** (ďalej len „žiadosť o vysvetlenie“)**.**

Po podrobnom oboznámení sa so žiadosťou o vysvetlenie Vám verejný obstarávateľ poskytuje nasledujúce vysvetlenie:

Verejný obstarávateľ v Zmluve o poskytovaní služieb č. C-NBS1-000-064-882 v Článku III. Všeobecné podmienky plnenia a čas plnenia v bod. 3.16. stanovil požiadavku „Poskytovateľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané poskytovateľom v súlade s právnym poriadkom Slovenskej republiky.“

**Otázka č. 1:**

Je uchádzač v zmysle tejto požiadavky povinný mať so všetkými osobami uchádzača (uvedenými v Prílohe č. 5 Údaje o osobách uchádzača a v Prílohe č. 3 k zmluve o poskytovaní služieb č. C-NBS1-000-064-882 Kontaktné osoby objednávateľa a osoby poskytovateľa určené na plnenie zmluvy) uzatvorený pracovnoprávny vzťah v zmysle §42 ods. (1), alebo §223 ods. (1) zákona č. 311/2001 Z. z. Zákonník práce, alebo verejný obstarávateľ akceptuje aj čiastkové plnenie predmetu zmluvy poskytnuté uvedenou osobou subdodávateľsky, na základe riadne uzavretej zmluvy medzi uchádzačom a jeho subdodávateľom napr. v zmysle §269 ods. (2) zákona č. 513/1991 Zb. Obchodný zákonník?

**Odpoveď na otázku č. 1:**

Verejný obstarávateľ umožňuje, aby uchádzač využil kapacity inej osoby v zozname osôb podľa prílohy č. 5, ktorí sa budú podieľať na plnení predmetu zákazky. Táto príloha musí byť identická s prílohou č. 3 k návrhu Zmluvy o poskytovaní služieb č. C-NBS1-000-064-882.

Zákaz nelegálneho zamestnávania je ustanovený a vymedzený zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a musí byť dodržaný, a to aj v prípade plnenia časti zákazky zamestnancami subdodávateľa.

JUDr. Zora Vypušťáková

riaditeľka, odbor hospodárskych služieb